Uz 18.02.2019. 90/TA-801/4919

Uz 22.02.2019. REZ-90/2018-TA-801/4919-92

**Valsts kancelejai**

*Informācijai:* **Labklājības ministrijai**

*Par Ministru kabineta sēdes protokollēmuma projekta "Par Ministru kabineta 2018. gada 19. jūnija sēdes protokollēmuma (protokols Nr. 29, 8. §) "Likumprojekts "Grozījumi Civilprocesa likumā"" 2. punktā dotā uzdevuma izpildi" iesniegšanu*

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 164.4. apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu "Par Ministru kabineta 2018. gada 19. jūnija sēdes protokollēmuma (protokols Nr. 29, 8. §) "Likumprojekts "Grozījumi Civilprocesa likumā"" 2. punktā dotā uzdevuma izpildi" (turpmāk – protokollēmuma projekts).

|  |  |  |
| --- | --- | --- |
| 1. | Iesniegšanas pamatojums | Pamatojoties uz Ministru prezidenta 2019. gada 18. februāra rezolūcijā Nr. 90/TA-801/4919 doto uzdevumu, atbilstoši Ministru kabineta 2018. gada 19. jūnija sēdes protokollēmuma (protokols Nr. 29, 8. §) "Likumprojekts "Grozījumi Civilprocesa likumā" 2. punktā dotajam uzdevumam noteikt, ka Ministru kabineta 2018. gada 19. jūnija sēdē konceptuāli atbalstītais likumprojekts "Grozījumi Civilprocesa likumā" sagatavojams galīgai izskatīšanai Ministru kabineta sēdē valsts budžeta 2020. gadam likumprojektu paketē, ja Ministru kabinets, izskatot visu ministriju un citu centrālo valsts iestāžu pieteikumus prioritārajiem pasākumiem, ir atbalstījis Labklājības ministrijas priekšlikumu par papildu valsts budžeta līdzekļu piešķiršanu likumprojektā paredzēto pasākumu īstenošanai. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73.1. apakšpunktu protokollēmuma projekts nav izsludināms Valsts sekretāru sanāksmē. |
| 3. | Informācija par saskaņojumiem | 14.03.2019. saņemts Finanšu ministrijas iebildums ar lūgumu papildināt protokollēmuma projektu. 08.04.2019. saņemts Finanšu ministrijas saskaņojums par precizēto protokollēmuma projektu. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Tieslietu politika. |
| 6. | Atbildīgā amatpersona | Tieslietu ministrijas Civiltiesību departamenta direktore Dagnija Palčevska. |
| 7. | Uzaicināmās personas | Tieslietu ministrijas Valsts sekretāra vietniece tiesību politikas jautājumos Laila Medina. |
| 8. | Projekta ierobežotas pieejamības statuss | Nav noteikts ierobežotas informācijas statuss. |
| 9. | Cita informācija | Valsts sekretāru 2017. gada 25. maija sanāksmē (protokols Nr. 20, 15. §) tika izsludināts likumprojekts "Grozījumi Civilprocesa likumā" (turpmāk – likumprojekts) (VSS-554), ko Tieslietu ministrija iesniedza Ministru kabinetā saskaņā ar Ministru kabineta 2013. gada 4. jūnija rīkojumā Nr. 232 "Par Preventīvo piespiedu līdzekļu koncepcijas ieviešanu" un Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016. gada 3. maija rīkojumu Nr. 275) 46.4. pasākumā par Preventīvo piespiedu līdzekļu likumprojekta izstrādi noteiktajiem uzdevumiem.  Valsts sekretāru 2017. gada 25. maija sanāksmē (protokols Nr. 20, 15. §) Tieslietu ministrijai tika uzdots likumprojektu, anotāciju un protokollēmuma projektu saskaņot ar Finanšu ministriju, Iekšlietu ministriju, Labklājības ministriju, Veselības ministriju, Vides aizsardzības un reģionālās attīstības ministriju, Pārresoru koordinācijas centru, Latvijas Pašvaldību savienību un Latvijas Brīvo arodbiedrību savienību un saskaņoto projektu iesniegt Valsts kancelejā. Saskaņošanas procesā projekts netika saskaņots ar Finanšu ministriju.  Ministru kabineta komitejas sēdē 2018. gada 14. maijā (protokols Nr. 17, 3. §) tika nolemts konceptuāli atbalstīt iesniegto likumprojektu (TA-801), nosakot, ka likumprojekts Ministru kabinetā izskatāms valsts budžeta likumprojektu paketē, vienlaikus nosakot, ka precizēto likumprojekta anotāciju, ja nepieciešams, precizēto likumprojektu un Ministru kabineta sēdes protokollēmuma projektu iesniegt konceptuālai atbalstīšanai Ministru kabinetā pirms likumprojekta galīgās izskatīšanas Ministru kabinetā valsts budžeta likumprojektu paketē.  Ministru kabineta 2018. gada 19. jūnija sēdē (protokols Nr. 29, 8. §) tika nolemts konceptuāli atbalstīt iesniegto likumprojektu un Valsts kancelejai sagatavot likumprojektu galīgai izskatīšanai Ministru kabineta sēdē valsts budžeta 2019. gadam likumprojektu paketē. Tomēr valsts budžeta projektā 2019. gadam finansējums likumprojekta "Grozījumi Civilprocesa likumā" īstenošanai nav paredzēts.  Papildus informācijai - 2014. gada 31. martā stājās spēkā grozījumi Civilprocesa likumā, ar kuriem Latvijas tiesību sistēmā tika ieviests jauns instruments – pagaidu aizsardzība pret vardarbību. Civilprocesa likuma 250.47panta pirmajā daļā ir dots pagaidu aizsardzības pret vardarbību līdzekļu uzskaitījums, kas atbilstoši minētā panta pirmās daļas 8. punktam nav izsmeļošs un paredz, ka tiesa personai var noteikt arī citus aizliegumus un pienākumus, kas šajā panta daļā nav minēti.  Atbilstoši Ministru kabineta 2014. gada 23. decembra noteikumiem Nr. 790 "Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām" (turpmāk – noteikumi Nr. 790), kas stājās spēkā 2015. gada 1. janvārī, personām, kuras cietušas no vardarbības, ir paredzētas tiesības saņemt sociālās rehabilitācijas pakalpojumus, kas finansēti no valsts budžeta līdzekļiem. Noteikumi Nr. 790 paredz arī to, ka no valsts budžeta līdzekļiem finansētus sociālās rehabilitācijas pasākumus var saņemt personas, kuras veikušas vardarbību. Šie noteikumi paredz iespēju personai brīvprātīgi pieteikties un, ja tā atbilst noteikumos Nr. 790 izvirzītajiem kritērijiem, saņemt valsts apmaksātu vardarbīgas uzvedības mazināšanas pakalpojumu. Pakalpojums tiek sniegts divos veidos – persona var pakalpojumu saņemt individuālu psihologa konsultāciju veidā (ne vairāk ka 10 konsultācijas, katra 45 minūšu garumā) vai arī persona pakalpojumu var saņemt grupu nodarbību veidā (16 divu stundu ilgas nodarbības līdz 12 personu grupā).  Noteikumi Nr. 790 ir pieņemti un stājušies spēkā pēc tam, kad Civilprocesa likums tika papildināts ar regulējumu, kas paredz tiesības personai lūgt tiesu noteikt pagaidu aizsardzību pret vardarbību. Ņemot vērā valsts pienākumu attiecībā uz preventīvu pasākumu veikšanu, likumprojekts "Grozījumi Civilprocesa likumā" paredz Civilprocesa likuma 250.47panta pirmajā daļā noteikto pagaidu aizsardzības pret vardarbību līdzekļu klāstu papildināt ar jaunu līdzekli, dodot tiesai iespēju personai uzlikt par pienākumu iziet sociālās rehabilitācijas kursu vardarbīgas uzvedības mazināšanai. Šāda līdzekļa iekļaušana piemērojamo pagaidu aizsardzības pret vardarbību līdzekļu klāstā ir būtiski nepieciešams solis, lai preventīvi iedarbotos uz personu, ņemot vērā, ka par prevenciju ir atzīstams arī viss to pasākumu kopums, kas vērsts uz noziedzīgas uzvedības iespēju mazināšanu. |

Pielikumā:

1. Protokollēmuma projekts (datne: TMprot\_090419\_CPL\_izp) uz 1 lp.

2. Izziņa par atzinumos sniegtajiem iebildumiem (datne: TMizz\_090419\_CPL\_izp) uz 3 lp.

3. Finanšu ministrijas 14.03.2019. atzinums Nr. 12/A-7/1207 (datne: FMnos\_140319\_1207) uz 1 lp.

4. Finanšu ministrijas 08.04.2019. elektroniskā vēstule Nr. 10.1-6/7-1/364 (datne: FMatz\_080419\_CPL\_izp) uz 1 lp.

Ministru prezidenta biedrs,

tieslietu ministrs Jānis Bordāns

Āķe 67046105

Dace.Ake@tm.gov.lv